hu hu hu hu hu hu sv hu ru hu hu hu pt ca ca ca hu hu hu hu de hu en tr hu hu ca ceb hu nb en en pt de hu hu hu hu hu hu hu en en en en fr en it ru hu hu en ru sv en en en fr hu hu ru en hu en en fr fr en en de en en en en en en en en en it en en en en en en en pt en en en en de en en it it en en en en en en ru en en en en ro en en en en en en en it en en en en en en en en sv es es de en en en en hu hu hu hu en en hu hu fr en es hu hu en hu fr en en hu da en hu ca ca ca ca hu hu pl hu hu hu hu hu hu hu de hu hu hu hu hu hu hu hu hu en hu en hu hu en hu en hu hu hu tr hu hu hu hu hu hu id hu hu hu hu hu hu ceb ca hu en ceb hu hu hu nb en hu hu hu hu hu hu en ca hu es hu ca hu hu hu hu hu hu hu hu en en hu tr hu hu hu hu hu hu hu hu hu nb hu en hu hu hu hu es hu cs hu hu hu ca hu hu hu hu hu hu hu fr hu en hu hu hu hu hu hu hu hu hu en hu hu hu hu en hu hu hu hu hu en en hu hu hu hu hu hu hu eo hu hu en es hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu cs hu en en hu hu hu hu hu hu en hu hu hu hu hu hu hu en hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu en pt hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en pt hu hu hu hu hu hu hu hu hu hu hu hu en hu hu hu hu it hu hu hu hu hu hu hu hu hu hu de hu en en hu hu hu hu hu hu hu it hu pt hu eo en hu hu en pt hu hu hu hu hu hu hu hu hu en hu fr hu hu hu hu hu pt hu en en hu hu hu hu hu hu hu hu hu hu hu hu hu en pt hu hu hu hu hu hu hu hu hu hu hu hu hu en pt hu hu hu hu hu hu hu hu hu hu hu hu hu hu hu hu hu hu hu en en hu hu hu hu en en hu hu hu hu hu en hu hu hu en hu hu hu hu hu hu hu hu hu
gyűjtemény - DVD - külföldi - jokercddvdbolt
Hozzájárulok az adataim kezeléséhez és elfogadom az Adatkezelési tájékoztatót.
Sorrend: Népszerűség szerint Név szerint (A-Z) Név szerint (Z-A) Ár szerint növekvő Ár szerint csökkenő Felvitel szerint (legutolsó az első) Felvitel szerint (legkorábbi az első)
A hegyek gyomrában arany, az aranyásók szívében pedig mérhetetlen kapzsiság rejtőzik. Miután a két szerencsevadász (Humphrey Bogart, Tim Holt) és az elszegényedett bányaszakértő (Walter Huston) aranyat talál a hegyekben, a mohóság és a félelem veszi át az uralmat. Bogart szeretni való figurája a szemünk előtt változik át fösvény szörnyeteggé....
Az Oscar-díjas színész-rendező-zeneszerző-producer-filmes guru Clint Eastwood pályájának két mérföldköve, az AKASSZÁTOK ŐKET MAGASRA! című western és a négy Oscar-díjjal kitüntetett MILLIÓ DOLLÁROS BÉBI egylemezes változata mellett egy egészestés dokumentumfilm is helyet kapott ebben az exkluzív díszdobozban.
Arany évek 1939 gyűjtemény - Elfújta a szél (kétlemezes változat) - Óz, a csodák csodája - Ninocska - Sötét győzelem (5 DVD)
Rendező(k): George Cukor; Victor Fleming; King Vidor; Edmund Goulding; Ernst Lubitsch;
Szereplők: Humphrey Bogart, Judy Garland, Frank Morgan, Ray Bolger, Bert Lahr, Clark Gable, Vivien Leigh, Leslie Howard, Hattie McDaniel, Bette Davis, Melvyn Douglas, Greta Garbo, George Brent, Ronald Reagan, Olivia de Havilland
Forestert, a repülőtisztet pár napos házasság után egy bombarobbanás megfosztja feleségétől. Burmába, a Bibor sivatagba kerül, a japán lerohanás idején. Megszállónak érzi magát, a halált keresi. Először egy burmai nő iránti szerelme rázza föl, majd egy kollegája szerencsétlen lezuhanása adja vissza életösztönét, végül saját repülőszerencsétlensége nyújt igazi lehetőséget arra, hogy megtalálja nyugalmát, a benne szunnyadó embert, mikor már szinte csupasz élőlényként cipeli végig a sivatagon sebesült társát. Ösztönné vált mozgatóereje csak a menekülés és a mentés.
1943-ban a némtek megszállják Rómát, a Vatikán függetlenségét viszont kénytelenek tiszteletben tartani. A Gestapo római parancsnokságának vezetője, Herbert Kappler ezredes (Christopher Plummer) vastag fehér vonalat mázoltat fel kijelölve az egyházi állam határait. Hugh OFlaherty (Gregory Peck) az ír származású pap diplomáciai mentességét felhasználva mindent megtesz azért, hogy a Rómába szökött szövetséges katonákat elrejtse a nácik elől. Kappler ezredes parancsot ad a pap elfogatására és azonnali megölésére, amint az elhagyja a Vatikán falait. OFlaherty viszont vakmerő sportot űz a nácik éberségének kijátszásából...
Dr. Josef Mengele, a hírhedt náci orvos a dél-amerikai dzsungel rejtekében
már évtizedek óta végzi titkos kísérleteit. Adolf Hitler gondosan megőrzött
génjeiből sikerült életképes embriókat létrehoznia, majd a világra jött kisfiúkat
nevelőszülőknél helyezte el szerte a világon. A harmadik birodalom titkos hadseregének
tagjai pedig gondoskodnak róla, hogy a gyermekek hasonló körülmények között
nevelkedjenek, mint egykor Führerük. Ez természetesen azt is jelenti, hogy a
nevelőapáknak meg kell halniuk...
Egy ember azonban gyanút fog: Ezra Lieberman, a bécsi zsidó központ
vezetője. Hajlott kora ellenére egy bulldog szívósságával ered Mengele
Ira Levin (Rosemary gyermeke) hátborzongató könyvéből Franklin
J. Schaffner, a Pillangó és A tábornok rendezője készített
klasszikus és időtálló thrillert.
Cápatámadás Malibuban / Nyílt tengeren / A zátony (2010) - Cápa gyűjtemény (3DVD) (Malibu Shark Attack / Open Water / The Reef) (Mozimaraton)
Pusztító szökőárt okoz egy víz alatti földrengés, a cunami elönti Malibu partvidékét, és felszínre hoz néhány, az ősidőket idéző, félelmetes külsejű koboldcápát. Bár a strandról mindenkit kimenekítettek mielőtt a hatalmas hullám lecsapott, életmentők és szerelőmunkások egy csoportja mégis ott ragadt a parti őrség őrtornyában. Sikerül-e megküzdeniük a lesben álló óriás méretű, iszonytató külsejű, és vérszomjas cápákkal?
A történet egy fiatal házaspárról szól, akik régi álmukat valósítják meg, amikor befizetnek egy búvárkodással egybekötött nyaralásra. A vakáció azonban hamarosan rémálommá válik: a túravezető figyelmetlensége miatt leszakadnak a húszfős búvárcsoporttól, és magukra maradnak az óceán kellős közepén. A kezdeti bizakodást, hogy hamarosan megtalálják őket, egy idő után növekvő kétségbeesés váltja fel. Mikor megjelennek körülöttük az első cápák, elhatalmasodik rajtuk a pánik…
Kate (Zoe Naylor – McLoad lányai) és testvére Matt, valamint barátnője Suzie (Adrienne Pickering – Candy) együtt utaznak az ausztráliai Nagy-korallzátonyhoz, ahol Kate expasija Luke (Kieran Darcy-Smith - Animal Kingdom) és üzleti partnere Warren várja őket, hogy együtt vitorlázzanak el Indonéziába, ahova a két srácnak a vitorlást kell leszállítania. Az egyhetes hajóúton romantikusan indul, Kate és Luke érzelmei kezdenek újra felszínre törni, azonban egy nem várt baleset következtében a hajó felborul. A leszakadt tőkesúly miatt esélyük sincs a hajó visszafordítására, ezért hosszas vitatkozás után a csapat Luke vezetésével úgy dönt, hogy a legközelebbi szigetet megcélozva, úszva próbálják életüket megmenteni. Útban a szárazföld felé veszik csak észre, hogy egy cápa már huzamosabb ideje követi őket… A zátony megtörtént eseményeken alapuló, a túlélést középpontba helyező thriller, mely folyamatosan elgondolkodtatja a nézőt: vajon ő mit választana az adott szituációban.
Crank 1. 2. Felpörögve / Magasfeszültség (2DVD) (box) (Jason Statham) (2009)
Chev Chelios nem várt telefonhívásra ébred. Támolyog, gyakorlatilag nem tud mozogni és a szíve is alig ver, nagy erőfeszítésébe kerül, hogy felvegye a mobilját. Ricky Verona van a vonalban és elárulja hősünknek, hogy megmérgezte álmában: már csak egy órája van hátra. Mint kiderül, Chev egy bérgyilkos, aki a Nyugati Parti bűnszövetkezeteknek dolgozik. Chev eddig soha nem hibázott, de a múlt éjszakai meló váratlan kudarcba fulladt. Chev ugyanis futni hagyta a célpontot: ki a...
Derült égből szerelem / Lekoptathatatlan, A / Egy bébiszitter naplója (3DVD box) (Mozimaraton - Romantikus gyűjtemény 3.) (Budapest Film)
A megözvegyült Dr. Burke Ryan (Aaron Eckhart) a gyász feldolgozásáról ír önsegítő könyvet, melyből hatalmas siker lesz.
Előadásokat kezd tartani, és az egyik Seattle-i előadásán összefut a hotelben Eloise Chandlerrel (Jennifer Aniston), aki torkig van a férfiakkal. A vonzalom azonnal érzékelhető, de a nő számára hamarosan világossá válik, hogy a férfi egyáltalán nem jutott túl felesége elvesztésén, és hogy a színpadi show egyáltalán nem fedi a valóságot. Lehet, hogy amikor legkevésbé várnák, megtörténik velük a csoda?
Romantikus vígjáték, mely arról mesél, hogy hová vezethet egy véletlen találkozás. Amikor az átutazóban levő Sue Claussen (Jennifer Aniston - Jóbarátok) bejelentkezik Arizonában egy útszéli motelbe, amely Mike Cranshaw (Steve Zahn – Hajnali mentőakció) szüleié, a férfi a cég ajándékaként egy üveg pezsgővel kopog be Sue szobájába.
Sem a tipikus álmodozó férfi, sem a praktikus és rendezett életet élő, joghurtgyáros ex-barátjához (Woody Harrelson – Született gyilkosok) visszatérni készülő nő nem sejti, hogy hamarosan egy államokat átszelő, őrületes és felszabadító utazás részeseivé válnak, melynek végén lehet, hogy megtalálják azt, amiről nem is álmodtak.
Annie, friss főiskolai diplomájával a kezében, nehezen tudja eldönteni, hogy anyja álmait valósítsa meg, vagy saját vágyait követve továbbtanuljon. A sors egy váratlan megoldást kínál a döntés elhalasztására: a lány megismerkedik egy, a New York-i felső tízezerhez tartozó családdal. A következő pillanatban már egy ötéves, kisfiúnak látszó ördögfióka nevelőnője, aki mindent elkövet, hogy megnehezítse Annie dolgát.
A hétköznapi élethez szokott lány csak kapkodja a fejét a manhattani elit szokásait és értékrendjét figyelve. Értetlenül áll a gyermekeiket idegenekre bízó, idejüket és millióikat vásárlásra és utazásra költő nők életstílusa előtt. Telnek a hetek, és Annie sok mindenre rájön. Például arra, hogy a kisfiú igazából imádnivaló; a munkaadói a csillogó látszat ellenére nem is annyira boldogok és arra is, hogy a szomszéd egyetemista a legjóképűbb férfi Manhattanben. Kár, hogy a bébiszittereknek tilos a randizás.
Egy kis kiruccanás / Fösvény, A / Nicsak, ki tetovál! / Ügyefogyott, Az / Nagy átverés, A (5DVD box) (digipack) (Louis De Funés gyűjtemény 1.) (DVD díszkiadás)
A II. világháború alatt egy angol nehézbombázót a német légelhárítás lelő Párizs felett. Legénysége ejtőernyővel menekül, de a megszállt városban mindenki őket üldözi.
Egyikük a német főhadiszállás épületén landol egy festőállványon, másikuknak az állatkertben sikerül földet érnie, a harmadiknak, pedig az Operaház tetején.
A németek elől bujkáló briteket végül két, kissé kelekótya francia, egy karmester (Louis DE FUNÈS -A fösvény, A nagy vakáció, Itt a gyémánt, hol a gyémánt?) és egy festő (BOURVIL -Az ügyefogyott, Csodálatos férfiak biciklin, A három testőr) veszi pártfogásba. Feladatuk, hogy angol barátaikat kijuttassák a szabad zónába. Ez azonban nem is olyan könnyű...
Harpagon, a pénzes, özvegy nagypolgár két gyermekével, Cléante-tal és Elise-zel él. Mindkét fiatal szerelmes, de rettegnek apjuk döntésétől, mivel Harpagon az érzelmeken alapuló kapcsolatok helyett egyértelműen érdekházasság párti.
A beteges és fösvény apa kizárólag arannyal teli kincsesládája iránt érez múlhatatlan szenvedélyt. A fösvény Louis DE FUNÈS egyik utolsó filmje, életművének egy különleges darabja, hiszen a főszerep eljátszása mellett rendezőként is részt vett a forgatáson.
Félicien Mezeray szegény sorból, szorgos munkával és némi ügyeskedéssel jól menő műkereskedő lett, ám az igazi nagy dobás még várat magára, de csak egy ideig, mert egy bizonyos Legrain úr hátán található Modigliani által készített tetoválás felforgatja nemcsak a mindennapjait, de addigi életfelfogását és életmódját is. Mezeray cserében a műremekért, vállalja a puritánnak tűnő öregúr vidéki házának teljes körű felújítását, ám Legrain-ről kiderül, hogy egy, a XI. századi nemesi családból származó várúr, a kis ház pedig egy római-kori alapokon álló kastély...
Antoine nyaralni indul Olaszországba, de már az első kanyar után baleset éri és autója ripityára törik. A vétkes Leopold Saroyan, egy tehetős cég vezérigazgatója ként úgy dönt, nagyvonalú lesz és kárpótolja a szerencsétlen férfit. Felajánlja neki, hogy hozza haza Nápolyból Bourdeaux-ba barátja autóját egy csodálatos Cadillacet és még zsebpénzt is biztosít számára.
A történet egyetlen szépséghibája, hogy a kocsi tele van lopott arannyal, ékszerekkel, heroinnal és Saroyan sem vezérigazgató, hanem hírhedt bandafőnök, akinek csak egy becsületes balek kellett. Az akciót azonban más is kiszagolja…
A szép, de elkényeztetett Patricia megelégeli egyik gazdag udvarlója erőszakos ostromát, és felbéreli Simont, hogy játsza el a férjét addig, amíg a férfi végre eltűnik.
Simonnak tetszik a feladat, ám azt nem sejti, hogy az úri villában milyen hajmeresztő kalandok várnak rá újdonsült, és a gyors házasság hallatán igencsak megrökönyödött apósa és anyósa személyében…
Egyszer / Chéri - Egy kurtizán szerelme / Miss Pettigrew nagy napja (3DVD box) (Mozimaraton - Romantikus gyűjtemény 4.) (Budapest Film)
A Fiú utcazenész, aki Dublin utcáin nappal slágereket, éjjel a saját számait énekli. A Lány cseh emigráns, aki alkalmi munkákból tartja el magát. A Fiú az apjával él, és bedolgozik annak porszívójavító műhelyében. A Lány az anyjával és a kislányával él. A Fiút nemrég hagyta el élete nagy szerelme. A Lány nemrég hagyta ott a férjét. Egy nap a Lány megáll a Fiú előtt az utcán, és önfeledten hallgatja a zenéjét. Ő is zenész, de nincs pénze zongorára, ezért egy hangszerboltba szokott bejárni, ahol megengedik neki, hogy zongorázzon. A Fiú elkíséri oda, és ahogy eléneklik az első dalt együtt, egy láthatatlan, de annál erősebb kötelék alakul ki közöttük. A Fiú minden vágya, hogy felvehesse a számait és szerencsét próbáljon Londonban. A Lány segít neki...
Chéri - Egy kurtizán szerelme:
A Veszedelmes viszonyok és A királynő rendezőjének új filmje!
Az első világháború előtti Párizs félvilági társaságában játszódó szerelmi történet főhőse Lea, a visszavonult kurtizán, és az ifjú Chéri, Lea kiöregedett barátnőjének és riválisának fia. Az érett, gyönyörű Lea bevezeti az elkényeztetett és éretlen fiút a testi gyönyör és az érzékiség világába, és kapcsolatuk egyre szorosabbra fonódik. Hat év után Chéri anyja, Madame Peloux titokban esküvőt szervez fiának egy másik kurtizán lányával, Edmével. Lea és Chéri megpróbálnak napirendre térni az elkerülhetetlen különválás felett, de felhőtlen életük alapja mélyebben gyökerezik, mint azt valaha gondolták volna. Mire ráébrednek, mennyit jelentenek egymásnak, már azt is tudják, túl késő.
Stephen Frears (A királynő) kosztümös szerelmi drámájának főszereplője az éretten is tündöklő Michelle Pfeiffer, az ifjú Rupert Friend, Felicity Jones és Kathy Bates.
Miss Pettigrew nagy napja:
Miss Pettigrew (Frances McDormand - Fargo, Égető bizonyíték) London utcáit rója pénztelenül és otthon nélkül, a II. világháború előestéjén. A középkorú nevelőnőt elbocsátották munkahelyéről, és esélye sincs arra, hogy új állást kapjon. Éppen ezért kihasznál egy véletlenül adódó lehetőséget, és más helyett jelentkezik Delysia Lafosse (Amy Adams - Kétely, Éjszaka a múzeumban 2.), kabaré énekesnő szolgálatába. A kissé ledér és butácska, de annál bájosabb hölgy azonnal felfogadja társalkodónőnek, amikor Miss Pettigrew elintézi, hogy Delysia három udvarlója ne keresztezze egymás útját. Hálából a magasabb körök társasági életébe is bevezeti, ahol a talpraesett Miss Pettigrew egyenes és közvetlen jelleme több mindenkinek tesz jó szolgálatot. A társalkodónő szeretné, ha a karrierért mindent feláldozó Delysia szerelem terén a szívére hallgatna, és nem sejtheti előre, hogy fáradozásai közben valaki rá is felfigyel...
Elnök emberei, Az / Piszkos Harry / Gyilkos túra / Száll a kakukk fészkére (4 DVD box) ('70-es évek klasszikusai - 4 filmes gyűjtemény) (Oscar-díj)
A Watergate irodaházban négy betörőt tetten érnek. A végzetes éjszakával leleplezéssorozat veszi kezdetét, amely végül az USA elnökének kényszerű lemondásához vezet. A valóság produkálta politikai krimiben kulcsszerep jutott két washingtoni újságírónak, Bob Woodwardnak és Carl Bernsteinnek, akik lecsaptak a sztorira, és a kételyek, tagadások, fenyegetések ellenére is kitartottak, amíg ki nem derítették az igazságot.
A "Piszkos Harry"-nak nevezett Callahan felügyelő cinikus, magányos farkas, akinek a bűnözők leleplezésére alkalmazott módszerei többnyire a törvényesség határát súrolják. Ezért fordulhat elő, hogy az embereket San Franciscóban válogatás nélkül halomra ölő pszichopata gyilkost egy formai hiba miatt szabadlábra kell helyezni. Amikor aztán a gyilkos újra lecsap, "Piszkos Harry" szolgálati megbízás nélkül számol le vele.
Négy férfi egy kis kikapcsolódásra vágyik, egyikük a golfozást javasolja, a másik vadvízi kenuzásra invitálja a többieket. Végül az evezés mellett döntenek, John Boorman rendező négy barát küzdelmét mutatja be a természettel, egymással és a környék legvadabb, legvérengzőbb, legkegyetlenebb ragadozójával, az emberrel.
Száll a kakukk fészkére:
Amikor a csip-csup ügyeken lebukott csirkefogó, Randie P. McMurphy megérkezik az állami elmegyógyintézetbe, béklyókat nem tűrő, szabad szellemével egykettőre felforgatja a zárt osztály lélekölő, merev rendjét. Háború tör ki, amelynek egyik oldalán ő áll, a másikon pedig a halk szavú, ám zsarnoki Ratched nővér. A tét nem kevesebb, mint az intézet összes ápoltjának sorsa.
Halálos fegyver 1-4. gyűjtemény (4DVD box) (rendezői változatok) (DVD díszkiadás) (Fórum Home Entertainment Hungary kiadás)
A világ legsikeresebb akciósorozata, a Halálos fegyver 1987-ben indult hódító útjára és a gazfickók és a közönség azóta figyeli lélegzet-visszafojtva Martin Riggs (MEL GIBSON) és Roger Murtaugh (DANNY GLOVER), a két hajmeresztő észjárású és temperamentumú zsaru ámokfutását, amely során a rosszfiúk pofonokból és golyókból, a nézők pedig poénokból és golyósokból nem szenvednek hiányt.
A most ismét megjelenő első rész még azoknak a rajongóknak is tartogat meglepetéseket, akik betéve ismerik a filmet az első kockától az utolsóig. A Halálos fegyver rendezői változata több mint hét percnyi új, korábban sosem látott
Az akciófilm műfaj egyik legemlékezetesebb filmje, a Halálos fegyver első része iránt rajongó milliók még jobban meg akarták ismerni Martin Riggs (MEL GIBSON) és Roger Murtaugh (DANNY GLOVER) nyomozókat, és újabb kalandjaikat követelték. Amikor végre elkészült a második rész (amelyben a fenomenális JOE PESCI is feltűnik a nagypofájú Leo Getz szerepében), annak sikere még az elsôjét is felülmúlta.
A most ismét megjelenő második rész még azoknak a rajongóknak is tartogat meglepetéseket, akik betéve ismerik a filmet az első kockától az utolsóig. A Halálos fegyver rendezői változata több mint öt percnyi új, korábban sosem látott jelenettel bővült – többek között az azóta legendássá vált "robbanós vécés" rész is tovább tart!
Az akció műfaja ritkán szül olyan hősöket, akik annyira belopnák
magukat a nézők szívébe, mint Martin Riggs (MEL GIBSON)
és Roger Murtaugh (DANNY GLOVER).
A legendás figuráknak talán ezért van képük harmadszorra is visszatérni, amit
azért nem mernek egyedül. Velük van a második részből már jól ismert
dumagép, Leo Getz (JOE PESCI), és a most debütáló Lorna Cole (RENE RUSSO), a lenyűgöző szépségű gyorstüzelő amazon, Riggs vágyainak titokzatos – ám korántsem megközelíthetetlen – tárgya.
A Halálos fegyver 3. rendezői változatát – mely több mint három perccel hosszabb a moziban látottatokhoz képest
– most már magyar szinkronnal is élvezhetik a rajongók!
A hatalmas sikerű Halálos fegyver-sorozat folytatódik. Riggs
(Mel Gibson) és Murtaugh (Danny Glover) ott folytatják, ahol az előző rész végén abbahagyták. Leónak (Joe Pesci) továbbra
sem áll be a szája. Riggs továbbra sem veszítette el „fejjel a falnak” stílusát, csak egy a bökkenő: hamarosan lehet, hogy
oltár elé viszi (csak nem?) Cole-t (Rene Russo). A csapat ezúttal egy újonccal, Lee Butters kezdő nyomozóval (Chris Rock)
is bővül. A feladat pedig most sem könnyű: a szuperzsaruknak egy olyan bűncselekmény-sorozatot kell kibogozniuk, amely
mögött a kegyetlen ázsiai bandafőnök (Jet Li) halálos bosszúhadjárata áll.
Itt van hát a negyedik rész. Szóljanak a harangok, dörögjenek a pisztolyok, robbanjanak a bombák, csattanjanak a poénok!
Harry Potter - A teljes sorozat - 16 lemezes DVD-gyűjtemény (16 DVD )
1. Év: Harry Potter és a bölcsek köve - 147 perc
Hangok (5.1 EX): magyar, angol Feliratok: magyar, angol, horvát, szerb, szlovén
2. Év: Harry Potter és a titkok kamrája- 155 perc
Hangok (5.1 EX): magyar, angol Feliratok: magyar, angol, horvát, szerb, szlovén
3. Év: Harry Potter és az azkabani fogoly - 136 perc
Hangok (5.1 EX): magyar, angol Feliratok: magyar, angol, bolgár, horvát, román, szerb, szlovén
4. Év: Harry Potter és a tűz serlege - 151 perc
Hangok (5.1): magyar, angol F...
James Bond 21. - Casino Royale / 22. Quantum csendje, A / 23. - Skyfall (3DVD box) (Daniel Craig gyűjtemény) (DVD díszkiadás) (Intercom kiadás)
James Bond 21. - Casino Royale:
A hivatalos sorozathoz tartozó, 1962-2002 között készített 20 James Bond-filmmel lezárult egy fejezet a 007-es ügynök történetében, de csak azért, hogy 2006-ban újra induljon, az alapoktól kezdődjön ismét a legenda. Ian Fleming legelső Bond-történetének filmadaptációjában a korábbi jólfésült, tökéletes ízlésű, modorú és öltözetű ügynök helyett egy keményebb, "faragatlanabb", nyersebb fickóval találkozhatunk, aki történetünk elején nyeri el a gyilkosságra feljogosító duplanullás státuszt.
Bond első 007-es küldetése során egy Mollaka nevű terrorista kapcsolatait és terveit kellene feltérképeznie, de a madagaszkári nyomozás nem a tervek szerint alakul. Az újonc ügynök nem várja meg az újabb parancsot és az MI6 felhatalmazása nélkül nyomoz tovább a terrorista sejt után. Így jut el a Bahamákon Dimitrioshoz és gyönyörű barátnőjéhez, Solange-hoz. Kideríti, hogy Dimitrios kapcsolatban áll egy bizonyos Le Chiffre-vel, aki a világ több jelentős terrorista-hálózatának bankárjaként tevékenykedik.
A titkosszolgálat időközben megtudja, hogy Le Chiffre egy nagyszabású póker-játszmán próbálja stabilizálni szervezete anyagi biztonságát. A montenegrói Casino Royale-ban rendezett zártkörű parti tétje több tízmillió dollár, amely kihúzná a pácból Le Chiffre "vállalkozását". Az MI6 legjobb pókerjátékos ügynökére, James Bondra vár a nehéz feladat, hogy a kártyaasztal mellett kényszerítse térdre a terrorszervezet bankárát.
M a gyönyörű, de szigorú Vesper Lynd felügyeletére bízza Bondot és a kormány millióit, amellyel a 007-es ügynök beszállhat a játékba. A kaszinóban látszólag csak a szerencsén múlik az akció sikere, de a háttérben egymásnak feszülnek az ellenfelek és életre-halálra menő küzdelem veszi kezdetét. Bond segítségére siet az MI6 helyi ügynöke, Mathis, és felbukkan a CIA embere, Felix Leiter is, de a piszkos trükkökkel és erőszakkal terhes maratoni játék után a 007-es ügynök újra csak magára számíthat, ha élve akar kikerülni a csapdából...
A Casino Royale alkotói egyszerre szerették volna modernizálni és a klasszikus gyökerekhez visszaterelni a James Bond-sorozatot. Az új filmben már nem az előző néhány részben egyre inkább domináló digitális trükköké a főszerep, hanem a sorozat hőskorát jellemző, lélegzetelállító, valódi kaszkadőrmutatványok és akció-jelenetek dominálnak. A Bond-szerepben most először megismert Daniel Craig pedig a Fleming regények 007-es ügynökét alakítja, aki kezdő ügynökként inkább hidegvérű gyilkos, mint angol úriember.
Úgy tűnik, a sorozat "hidegindítása" teljes siker: a Casino Royale már most minden idők anyagilag legeredményesebb James Bond-filmje, és mind a kritika, mind pedig a rajongók a sorozat egyik legjobb darabjának tartják!
James Bond 22. - Quantum csendje, A:
Bond sem volt mindig az a hideg, érzelemmentes ügynök, akinek megismertük: pályája elején elragadta az indulat – és kevésen múlott, hogy az egész világ fizessen érte. Vesper halálánál csak egyvalami rázta meg jobban a 007-est: az árulása. M (Judi Dench) segítségével annak a titokzatos szervezetnek a nyomára jut, amely megzsarolta a férfi egykori szerelmét.
Bond Tahitira utazik, ahol a saját bosszúhadjáratát folytató Camille (Olga Kurilenko) nyomában eljut Dominic Greene-hez (Mathieu Amalric), a szervezet egyik vezetőjéhez. Ausztrián, Olaszországon és Dél-Amerikán keresztül üldözi gyanúsítottját, aki egyedül szeretné birtokolni a világ egyik legfontosabb természeti kincsét és ehhez egy száműzött dél-amerikai diktátorral szövetkezik.
Árulások és gyilkosságok dzsungelén keresztül Bond egyre közelebb jut az emberhez, aki miatt Vesper elárulta őt. Gyorsnak kell lennie, mert a CIA meg őrá vadászik...
James Bond 23. - Skyfall:
M-et sötét múltja kísérti, Bondnak pedig bizonyítania kell felé tanúsított hűségét. Az MI6 titkosszolgálat bajban van, 007-nek fel kell kutatnia és el kell pusztítania a fenyegető veszélyt - bármi áron.
Japán filmművészet remekei, A (5DVD) (A. Kuroszava, K. Shindo) (limitált, egyedi sorszámozott gyűjtemény) (DVD díszdoboz)
Yojimbo - A testőr
A 2012 telén megjelent, 11 lemezből álló Andrej Tarkovszkij-gyűjteményt követően az Etalon Film újabb, hasonlóan kultikus rendezők alkotásaiból válogat, amikor A japán filmművészet remekei sorozattal Akira Kuroszava és Kaneto Shindo több kihagyhatatlan művét is megjelenteti. Kuroszava impozáns munkásságából az öt kiadványból álló díszdoboz magában foglal két klasszikus szamurájfilmet, az 1961-es Yojimbo – A testőrt és az egy évvel későbbi, Sanjuro című folytatását. A rendező harmadik, szintén e gyűjtemény részévé vált darabja az 1952-es Ikiru – Élni, melyet sokan minden idők legszebb filmjei közé sorolnak. A két szamurájfilm DVD-jén kapott helyet a Kuroszava, a mester című kétrészes dokumentumfilm, melyek révén 45, illetve 35 percben kerülhetünk közelebb a neves japán alkotóhoz.
A japán filmművészet remekei Kaneto Shindo pályájának két remekművét is tartalmazza. Ezek közül az 1964-es Onibaba bemutatása évében az év legnépszerűbb filmje lett Japánban. Aki látta ezt az alkotást, mély hatással volt rá. Lenyűgöző és titokzatos képi világa, valamint mély, kifejező nyelvezete hatalmas élményt nyújt a nézőnek. A díszdoboz ötödik alkotása Shindo 1960-as A kopár szigete, mely az élet fő kérdéseiről szól, és minden bizonnyal a filmtörténet egyik leggyönyörűbb alkotása. A rendező munkamódszerét az Onibaba lemezén helyet kapó, mintegy 40 perces, kuriózumnak számító Így készült révén ismerhetjük meg jobban.
Karamazov testvérek, A / Félkegyelmű, A / Rettegett Iván / Jöjj és lásd! / Kálvária (7DVD box) (Orosz filmművészet remekei I. gyűjtemény, Az) (DVD díszkiadás) (Etalon Film kiadás)
Karamazov testvérek, A (2DVD) (vágatlan változat):
A Dosztojevszkij azonos című regényét feldolgozó film 1870-ben játszódik a cári Oroszországban. Fjodor Karamazov, az öregedő vidéki uraság a nők és a féktelen tivornyák megszállottja. Vagyonának sorsa, az örökös kiválasztásának kérdése egyre fokozódó feszültséget okoz négy felnőtt fia között. A folyton adósságokba bonyolódó katonatiszt Dimitrij, az ateista újságíró Iván, a szerzetesnek készülő Aljosa és a háziszolgaként tartott törvénytelen fiú, Szmergyakov valamiképp mind ellenségként tekintenek apjukra. Amikor az öreg gyilkosság áldozata lesz, a következmények váratlan fordulatot hoznak a köztük dúló szenvedélyek és vallási-filozófiai viták terén is.
„Egy tökéletesen szép embert szeretnék ábrázolni. De nincs ennél nehezebb a világon, különösen most. A szép az eszményi, de sem a mi eszményünk, sem a civilizált Európáé nincs még kidolgozva. Csak egy tökéletesen szép személyiség van a világon: Krisztus" - nyilatkozta Dosztojevszkij egyik legnagyobb hatású művéről, A félkegyelműről. Ivan Pirjev rendező a tõle megszokott biztos szakmai tudással vitte filmre a regényt, halála miatt azonban a kétrészesre tervezett feldolgozásból csak az első epizód készült el, Nasztaszja Filippovna alcímmel.
A főhős, Miskin herceg nem más, mint a XIX. századi Oroszországba helyezett „földöntúli” lény, az abszolút jó ember. A mű azt vizsgálja, hogy vajon van-e megváltás, egy mai Krisztus diadalmaskodhatna-e a pénz, az önzés hatalma felett, egyesíthetné-e embertársait a szeretet jegyében. Jurij Jakovlev fantasztikus alakítása nem kis szerepet játszott abban, hogy hazájában a bemutató évében A félkegyelmű a legjobb filmek közé került.
„A legnagyobb történelmi film, mely valaha készült.”
Eisenstein a második világháború befejezése után a szovjet mozi talán legmonumentálisabb filmjét készítette el. Az oroszok legendás uralkodója, IV. Iván cár életét bemutató film lenyűgözően nagyszabású, amelyben megjelenik a rendező bravúros montázstechnikája, és olyan képekben gyönyörködhetünk, mintha minden filmkocka egy-egy képzőművészeti alkotás lenne.
„Vannak filmek, amelyek határtalanul messze állnak a közvetlen megfigyelés elveitől. Eisenstein Rettegett Ivánja ilyen. Nem csupán hieroglifa már önmagában is, hanem egészében is hieroglifákból áll, nagyokból és kicsikből meg még kisebbekből. Mindazonáltal ennek a filmnek hihetetlenül erőteljes a zenei-ritmikus szerkezete. A jelenetrészek váltogatása, a plánváltások, a kép és a hang kombinációja – mindez olyan finoman van kidolgozva, olyan szigorúan, olyan törvényszerűen, ahogyan csak a zene építkezik.”
A második világháborúról készült drámai alkotások között az egyik legdöbbenetesebb Elem Klimov Jöjj és lásd! című filmje. Ez az apokaliptikus tabló egy alig elviselhető kép a háborúkban zajló teljes elállatiasodásról, amely alól a hazájukat, otthonukat védők, sőt a gyerekek sem vonhatják ki magukat. A második világháború kellős közepén Flera, a kis parasztfiú talál egy puskát, és beáll a partizánok közé. A parancsnok a gazdasági szakaszhoz osztja be a legfiatalabbakat, mert nem sejti, hogy hamarosan a legnagyobb szenvedéseknek lesznek kitéve az itt szolgálók...
A tragikus sorsú, fiatalon elhunyt rendező, Larisza Sepityko fő műve ez a felemelő és katartikus élményt nyújtó orosz alkotás. A film hőseinek legnagyobb próbatétele következik, amikor a náci fogságban dönteniük kell a túlélés vagy az elvek melletti bátor kiállás között. A keresztény filmművészet egyik legnagyobb jelentőségű alkotásának tartott film egy ember bukásáról és egy megalkuvást nem tűrő hős diadaláról szól, miközben hitet tesz amellett, hogy az élet minősége, és nem a hossza a lényeges.
Kés a vízben / Iszonyat / Zsákutca (3DVD box) (Roman Polanski gyűjtemény) (DVD díszkiadás)
Andrzej (Leon Niemczyk), a gazdag sportriporter és elhidegült felesége, Krystyna (Jolanta Umecka) hajókázni készül a lengyel északi tavak egyikén. Vitorlásuk felé tartva majdnem elgázolnak egy stoppos fiút (Zygmunt Malanovicz), akit Andrzej meghív, hogy tartson velük a kiránduláson. A nyílt vízen aztán a két férfi között furcsa játék alakul ki, melynek minden mást elhomályosító célja az, hogy elnyerjék Krystyna kegyeit. Az ártatlannak induló civakodás hamarosan eldurvul, végül tettlegességig fajul, melyben kulcsfontosságú szerep jut egy késnek...
Roman Polanski első játékfilmje, a hatalomvágy fonákjairól szóló Kés a vízben óriási botrányt kavart hazájában, míg a külföldi kritika vállára vette és egészen a legjobb idegen nyelvű filmnek járó Oscar-jelölésig juttatta. A kizárólag eredeti helyszíneken forgató Polanskit munkájáért FIPRESCI-díjban részesítették a Velencei Filmfesztiválon.
Carol (Catherine Deneuve), a Londonban élő gyönyörű belga manikűröslány irtózik a testiség minden formájától, pedig számos férfi igyekszik elnyerni a kegyeit. Úton-útfélen megállítják, találkára invitálják, még testvérével közös lakásának főbérlője is szemet vet rá. Mikor a nővére, Heléne (Yvonne Furneaux) és annak szeretője (Ian Hendry) vidékre utaznak, Carol bezárkózik a lakásba, ahol a magány és elszigeteltség mellett egyre sötétebb és erőszakos víziókkal szembesül, végül elméje megbomlik, s fegyverrel támad mindenkire, aki a közelébe próbál férkőzni…
A kétszeres Ezüst Medve-díjas Iszonyat Polanski első angol nyelvű munkája, melyet az elemzők előszeretettel hasonlítanak Hitchcock Pszichójához. A munkájáért BAFTA-díjban részesült Gilbert Taylor operatőr fantasztikus képeivel nagymértékben megelőlegezi David Lynch és Cronenberg horrorisztikus vízióit.
Egy sebesült bűnöző (Lionel Stander) és haldokló társa (Jack MacGowran) egy tengerparti erődítménybe menekül, hogy megvárják, amíg főnökük a segítségükre siet. A gengszterek foglyul ejtik a kastély lakóit, George-ot (Donald Pleasence), az excentrikus amerikait és fiatal feleségét (Francoise Dorléac). Különös játék kezdődik, amelyben minden másként alakul, mint ahogy várnánk.
A Berlini Filmfesztiválon Arany Medve-díjat nyert abszurd komédia szellemes és elgondolkodtató látlelet az erőszakról és a hatalmi játékokról, a társadalmi kirekesztettségről és soha ki nem mondott vágyakról.
Ketten az úton / Végzetes rágalom / Délutáni szerelem (3DVD box) (Audrey Hepburn) (Hollywood klasszikusai gyűjtemény) (DVD díszkiadás)
A gyönyörű Joanna (Audrey Hepburn) és a tehetséges Mark (Albert Finney) az országúton találkoznak először egymással, valahol Európában. Ekkor még nem sejtik, hogy ők ketten sok utat fognak együtt megtenni életük során. Változik, hogy éppen traktoron utaznak-e vagy luxuslimuzinban, tucatnyi csomag között szorongva vagy egy szál fürdőruhában. Aki útjaik során találkozik velük, hol boldog szerelmes párt lát, hol civakodó házasokat, hol a kapcsolatukba belefásult kiégett embereket. Néha társak is kísérik őket útjukon, és olykor előfordul, hogy útjaik különválnak. Sőt, az is előfordul egyszer-egyszer, hogy valamelyikük tévúton jár… Végül azonban mindig kiderül, hogy Joanna Mark nélkül nem juthat el sehová, Mark pedig egy tapodtat sem tud mozdulni Joanna nélkül.
Martha Dobie (Shirley MacLaine) és Karen Wright (Audrey Hepburn) bentlakásos leányiskolát vezet a konzervatív New England városában. Az iskola egyik tanulója, Mary problémás gyerek, aki állandóan zsarolja osztálytársait, hazudozik és féltékenykedik. Amikor Karen hazugságon kapja Maryt, szobafogságra ítéli. A kislány viszont bosszút forral: kitalál egy történetet, mely egy kihallgatott beszélgetés részletein alapul és Martha és Karen leszbikus kapcsolatát feltételezi. A gusztustalan és aljas hazugság saját életre kel és a pletyka pillanatok alatt beépül az emberek tudatába. A leányiskola egyik napról a másikra kiürül, mert a szülők végleg elhozzák onnan gyermekeiket. A magukra maradt nők még az utcára sem mernek kilépni, mert máris szájára veszi őket a város. Egy véletlen folytán azonban mégis fény derül az igazságra, de az események addigra már végzetes következményekhez vezetnek…
A gyönyörű Audrey Hepburn (Római vakáció, Álom luxuskivitelben, My Fair Lady) és a kiváló alakításairól híres Shirley MacLaine (Becéző szavak, Legénylakás, Képeslapok a szakadékból) játsszák a főszerepet William Wyler (az Oscar-csúcstartó Ben-Hur rendezője) a maga korában provokatívnak számító mozijában.
Ariane (Audrey Hepburn) szeretett édesapja híres magándetektív Párizsban. Monsieur Chavasse (Maurice Chevalier) hiába nagyon óvatos, kíváncsi leánykája titokban kihallgatja apja minden beszélgetését a város lakóinak kínos vagy éppen sikamlós magánügyeiről. Amikor aztán Ariane meghallja, hogy egy féltékeny férj golyót akar röpíteni a hírhedt playboy-milliomos, Frank Flannagan fejébe, úgy érzi, közbe kell lépnie. A mentőakció azonban nem várt fordulatot vesz...
A 18 éves csitri menthetetlenül beleszeret a sármos Flannaganbe (Gary Cooper), aki viszont már nem éppen fiatal, ráadásul megszámlálhatatlan szerelmi kaland áll mögötte. Amikor Ariane detektív papája rájön, hogy kicsoda Flannagan legújabb kedvese, borzasztóan megijed, hogy a nőcsábász összetöri majd kislánya szívét...
Billy Wilder (Van, aki forrón szereti, Sógorom a zugügyvéd) romantikus vígjátéka.
Ki kopog az ajtómon? / Aljas utcák / Alice már nem lakik itt / Lidérces órák / Nagymenők (6DVD box) (Martin Scorsese gyűjtemény) (DVD díszkiadás) (Oscar-díj)
Ki kopog az ajtómon?:
A filmszerető világ ajtaján 1968-ban új tehetség kopogtatott. A frissen lediplomázott Martin Scorsese első filmjét Roger Ebert az amerikai film nagy pillanataként jellemezte. Harvey Keitel játssza J.R.-t, a munkanélküli olasz-amerikai fiatalt, aki New York utcáin éli mindennapjait. Élete gyökeresen megváltozik, mikor beleszeret egy helyi diáklányba. Ahogy a fiatalok egyre jobban belebonyolódnak a kapcsolatba, társadalmi és kulturális különbözőségük egyre nyilvánvalóbbá válik, és mikor J.R. rájön, milyen sötét titok lapul a lány múltjában, válaszút elé kerül: talán élete legfontosabb döntését kell meghoznia. Martin Scorsese rendezői debütálásában ugyanaz az eleven tűz lobog, amely olyan későbbi mesterműveiben is visszaköszön, mint az Aljas utcák, A taxisofőr, a Dühöngő bika és a Nagymenők.
Martin Scorsese az Aljas utcákkal végleg megvetette lábát a filmvilágban, s ekkor indult el hosszú, gyümölcsöző útjára Robert De Niróhoz fűződő szakmai kapcsolata is. A rendező önéletrajzi ihletésű filmje a New York-i Kis Itália első generációs gyermekeiről mesél.
Charlie (Harvey Keitel), a helyi maffiafőnök unokaöccse a kitörésről álmodozik, ám az utca törvényei más sorsot szánnak neki. Epilepsziás barátnőjét (Amy Robinson) Charlie családja nem hajlandó befogadni, a lány unokatestvére, a kiszámíthatatlan és felelőtlen Johnny Boy (Robert De Niro) pedig újra és újra bajba sodorja őket. Vajon sikerül-e elmenekülni végzetük elől, vagy keserű sorsuk előre elrendeltetett?
Alice már nem lakik itt:
A filmben nyújtott felejthetetlen alakításáért a legjobb színésznőnek járó Oscar-díjjal jutalmazott Ellen Burstynt (Az ördögűző) Alice Hyatt szerepében láthatjuk, aki férje halálát követően énekesnőként próbál új életet kezdeni Kaliforniában. 11 éves fiát beülteti leszuperált autójába, és elindulnak bele a nagyvilágba. Alec kénytelen kétes hírű lokálokban fellépni, erőszakoskodók elől menekülni, majd végül pincérnői állást vállalni egy bárban. Itt ismerkedik meg Daviddel (Kris Kristofferson), akivel szenvedélyes kapcsolatba bonyolódik…
Martin Scorsese zseniális érzékkel tárja elénk Alice odüsszeáját, és közben egy pillanatra sem zavarja, hogy a tőle megszokott nagyvárosi környezet helyett most a kisvárosi miliő szolgáltat vásznat történetéhez.
Az epizódszereplők is kitűnőek: Jodie Foster, Harvey Keitel vagy a szerepéért Oscar-díjra jelölt Diane Ladd. Ez a film egy szeletke élet, szomorú és vidám, keserű és reményteli, magával ragadó élmény.
Paul (Griffin Dunne), a világ legunalmasabb szövegszerkesztője abban a hitben indul késő esti randijára, hogy most végre megfogta az isten lábát. Ám amikor a száguldó taxiból az összes pénzét kiviszi a huzat, az pusztán a kezdete a véget nem érő őrületnek. Paul számára ez az éjszaka valóban egy kicsit más lesz, mint a többi. Csak egy kicsit máshogy, mint azt ő szeretné.
Pault egyre bizarrabb helyzetekbe sodródik, szadista bűnözők, punk szobrászok, labilis idegállapotú pincérnők céltáblájává válik, nem beszélve arról a dühöngő tömegről, amely az ő életére pályázik. Mikor véget ér az éjszaka, vajon Paul hol köt ki: a saját ágyában vagy egy hullazsákban? Megtudhatjuk Martin Scorsese fekete humorú vígjátékából, amelyért 1986-ban elnyerte a Cannes-i Filmfesztivál legjobb rendezőnek járó díját.
Nagymenők (2DVD) (extra változat):
Henry Hill gyerekkora óta nagymenő szeretett volna lenni. Vágyakozva bámulta a szemközt lakó maffiózót, aki mindig nagy kocsikon érkezett haza, akit mindig a legjobb nők kísértek, és akit soha nem zaklatott a rendőrség, ha túl hangos bulit csapott az éjszaka közepén. Henry egy napon nagy elhatározásra jut: önként jelentkezik a maffiózónál kisegítőnek. Néhány nap múlva már ő árulja a lopott cigarettát a gyárkapuban, néhány hónap múlva már név szerint ismeri őt a legjobb bár ajtónállója, és nem telik el sok idő, mire az utcán előre köszönnek neki a tőle rettegő emberek…
Martin Scorsese maffiafilmje a műfaj egyik alapműve! 1990-ben hat Oscar-díjra jelölték, amelyből egyet meg is nyert.
Maffiózók 5.évad (4 DVD)(Box) (2004) (angol kiadás) (magyar feliratos)
His separation hasn't been working out. His nephew's fiance has become a distraction. His paroled cousin is giving off bad vibes. His business rival is looking for payback. His therapist isn't buying into the "other Tony." It's enough to send any mob boss over the edge. Hell hath no fury like The Sopranos.
Másnaposok trilógia 1.- 3. (3 DVD)(Box)
MÁSNAPOSOK 1. A négy barát felejthetetlen Las Vegas-i legénybúcsút tervezett. Csak most épp senki sem emlékszik, vajon mitől állt minden a feje tetejére. Kié a csecsemő a Caesars Palace lakosztályuk szekrényében? Hogy került a fürdőszobába egy tigris? A havernek miért hiányzik egy foga? És a legfontosabb: hol a vőlegény?! De részeg dorbézolásuk semmi ahhoz az őrülethez képest, amit józanul követnek el, hogy összerakják az előző éjszaka hiányzó elemeit. Todd Phillips (Sulihuligánok) rendező eg...
Sorrend: Népszerűség szerint Név szerint (A-Z) Név szerint (Z-A) Ár szerint növekvő Ár szerint csökkenő Felvitel szerint (legutolsó az első) Felvitel szerint (legkorábbi az első)
| Általános szerződési feltételek